ক্লাসে জ্যামিতি বক্স, বোতল বাজিয়ে অনবদ্য উপস্থাপনা স্কুল পড়ুয়াদের

ওয়েব ডেস্ক: অঙ্ক দেখলেই কেমন যেন জড় আসে অনেকের। জ্যামিতি বক্স (Geometry Box) না খুললেই বোধ হয় ভালো হয়। ফুলে থাকা রেণুর মতোই স্কুল জীবনের সৌন্দর্য ফুটে ওঠে ছাত্রছাত্রীদের সঙ্গে থাকা জ্যামিত বক্সে। স্কুল পোশাক। অনেক সময় জ্যামিতি বক্স নিয়েই পড়াশুনোর ফাঁকে খেলা করে পড়ুয়ারা। কিন্তু সেই জ্যামিতি বক্স নিয়ে ক্লাসরুমে অভিনব কনসার্ট করে ফেলবে কয়েকজন একরত্তি! তা বোধ হয় ভাবতে পারেনি কেউ। জ্যামিতি বক্স, বেঞ্চ, জলের খালি বোতল (Bottle) বাজিয়ে ছন্দের তালে মুর্ছনার সৃষ্টি করল এক ঝাঁক পড়ুয়া। মনে হবে মধুর তালে ড্রাম বিট ছন্দ মেলাচ্ছে যেন। ক্ষণিকের জন্য ক্লাসরুম হয়ে ওঠে মিনি কনসার্ট। পুনের একটি স্কুলের সেই ভিডিও ছড়িয়ে পড়তেই সোশ্যাল মিডিয়ায় (Social Media) ৩ কোটি ভিউজ। সোমবার সোশ্যাল মিডিয়ায় ট্রেন্ডিং ওই ভিডিও।

একটি সাধারণ ক্লাস রুম। কাঠের বেঞ্চের উপর রাখা একটি জ্যামিতি বক্স। তাকে খেলাচ্ছেল ঘিরে রয়েছে কয়েকজন ১০-১২ বছরের ছাত্র। ছন্দের তালে তবলার মতো জ্যামিতি বক্স বাজাচ্ছে একজন। আরেকজন জল খাওয়ার বোতল বাজিয়ে তাল মেলাচ্ছে। এলোমেলো বেখেয়ালি হাতেই তৈরি হচ্ছে অসামান্য মিউজিক (Music)। যাতে অনাবিল মুখগুলো খুশিতে ভরে উঠছে। ক্লাসরুমের হর্ষধ্বনির প্রতিধ্বনি ছড়িয়ে পড়ছে গোটা শ্রেণিকক্ষে। ওই ক্লাসরুমে থাকা অন্য ছাত্র ছাত্রী, দিদিমণি তা তারিয়ে তারিয়ে উপভোগ করছেন। ওই ভিডিও এক লহমায় রাজ্য়ের গণ্ডী পার করে সবাইকে স্কুল জীবনের নির্মল দিনগুলোয় ফিরিয়ে নিয়ে গিয়েছে। তাতেই শেয়ার, কমেন্টের হিড়িক। ওই কৈশোরগুলো জানেই না, শিক্ষাকে বহন করার যুগে মুষড়ে না পড়ে কী অভিনব আনন্দ তারা সৃষ্টি করে ফেলেছে। প্রজেক্ট অস্মির শেয়ার করা ওই ভিডিও ইনস্টাগ্রামে ৩০ মিলিয়ন ভিউ। আন্তর্জাল ভেদ করে দর্শকদের হৃদয় ছুঁয়ে ফেলেছে স্কুলবেলার ওই সৃষ্টিসুখ। ভিডিওতেই দেখা যাচ্ছে আনন্দে কোনও পড়ুয়া ব্ল্যাকবোর্ডের সামনে দাঁড়িয়ে। কোনও ছাত্র ছাত্রী উঠে পড়েছে বেঞ্চে।